Motorisk usikre børn - Thomsen Fysioterapi & Osteopati
Motorisk usikre børn - test og træning hos Thomsen Fysioterapi & Osteopati
Er dit barn motorisk usikkert? Har det svært ved at hoppe, gå på line eller ramme fodbolden? Virker dit barn decideret ukoordineret, eller har det erhvervet sig et fysisk handicap?
På Børneklinikken hos Thomsen Fysioterapi og Osteopati i Randers kan vi hjælpe med at afklare hvilke problematikker, der er årsag til den manglende motoriske udvikling og behandle samt træne ud fra disse. Vi gør noget effektivt ved problemet.
Behandling af motorisk usikre børn
Motorisk usikre børn kan virke kluntede og er ofte usikre, når de møder nye udfordringer. De har ikke udviklet alderssvarende motorik og kan for eksempel have problemer med at tegne, skrive, cykle, løbe stærkt, være med på legepladsen og i skolegården på lige fod med andre ikke motorisk usikre børn.
Undersøgelser har vist, at hvert femte barn, der kommer i skole, har motoriske vanskeligheder. Disse vanskeligheder skal undersøges og gøres noget ved så tidlig som muligt, ellers kan det give uhensigtsmæssige følger for de motorisk usikre børn på en lang række punkter.
Erfaren børnefysioterapeut hjælper dit barn
Vores børnefysioterapeut Trine Bragt har stor erfaring i at screene, vurdere og tilrettelægge individuelle behandlings- og træningsforløb til motorisk usikre børn i alle aldre. Vi tilbyder udredning, undersøgelse, behandling samt træning af motorisk usikre børn.
Vores børnefysioterapeut arbejder selvfølgelig meget tæt med forældrene i forbindelse med instruktion, rådgivning og vejledning til bl.a. hjemmetræning. Børnefysioterapeuten samarbejder også med jeres egen læge, sundhedsplejerske, børnehavepædagog og andre fagpersoner omkring barnet.
Behandling og træning af motorisk usikre børn
Metoden vores børnefysioterapeut anvender i sit arbejde med de motorisk usikre børn er legende og positiv. Barnet bliver hele tiden testet, sat på prøve og bliver stillet over for nogle nye fysiske krav uden at opdage det, da træningen bliver "leget ind i dem".
Derved opnår vi rigtig gode resultater i et sjovt og spændende miljø. Vil du vide mere, så kontakt vores børnefysioterapeut Trine Bragt på tlf.: 8643 3344 eller på mailen thomsen-fys@mail.dk.
Mød vores børnefysioterapeut
Relevante holdtilbud